Torek, 14. 4. 2020

Pozdravljeni učenci.

Upam, da ste lepo preživeli praznike ter se malo spočili.

Sedaj pa naprej.

Naslov: MERJENJE PROSTORNINE

Prostornino poznate že iz matematike. Vemo da je prostornina enaka volumnu.

Oznaka za prostornino je V.

Osnovna enota je m3

1m3 = 1000 dm3

1dm3 = 0,001 m3

1cm3 = 0,001 dm3

1m3 = 1000 dm3

Ostale enote so: dm3, cm3, liter, hl, dl, cl, ml

1l = 1 dm3

1 l =10 dl 1hl = 100l

1l = 100 cl 1cm3 = 1 ml

1 l = 1000 ml

Te enote uporabljamo za merjenje tekočin


Kako določimo prostornino?

* Telesom, ki imajo pravilno geometrijsko obliko prostornino določimo z merjenjem in računanjem. Izmerimo dolžine stranic telesa in prostornino izračunamo po enačbi.

Kocka:


Kvader:

* Telesom, ki nimajo pravilne geometrijske oblike in tekočinam določimo prostornino s pomočjo merilnega valja ali menzure (menzura je prikazana na spodnji sliki)



Prostornino tekočine določimo tako, da tekočino prelijemo v menzuro in odčitamo do kod sega gladina. (na zgornji sliki je V = 120 ml)


Prostornino telesa z nepravilno obliko pa določimo tako, da v menzuro nalijemo izbrano količino vode. Vanjo potopimo telo in odčitamo novo prostornino. Razlika obeh prostornin je prostornina telesa.



V = 160 ml – 110 ml = 50 ml

Naloga oz. poskus, ki jo morate narediti vsi in mi jo poslati.

* Izberi si eno telo, ki ima pravilno geometrijsko obliko (npr. razne kocke ali škatlice od zdravil, čaja . . . ) in določi njegovo prostornino.
* Izberi si eno telo z nepravilno geometrijsko obliko (npr. krompir, igračo, keramično figuro . . .) in določi prostornino tega telesa. Pri tem lahko uporabiš merilno posodo, ki jo uporabljamo v kuhinji pri merjenju prostornine, pomembno je da ima merilno skalo.



Napiši poročilo o poskusu, ki bo vsebovalo zapis kateri dve telesi si izbral in kako si določil prostornino. Vsi postopki morajo biti zapisani.

Prostornino teles zapiši v osnovni enoti. Lahko narediš tudi kakšno slikico in mi jo pošlješ poleg poročila.

Poročilo mi pošlji do četrtka, 16. 4. 2020.

Če imate kakršnokoli vprašanje, mi pišite [tadeja.lah@ostpavcka.si](mailto:tadeja.lah@ostpavcka.si)

To je del preverjanja znanja, saj smo se pri pouku pogovarjali, da bo lahko ena ocena pridobljena iz poskusa. Ker ne vemo, kaj bo z ocenjevanjem znanja, vzemi to resno. Vsako nalogo bom pregledala in vam podala povratno informacijo. To ni za oceno.

Le pogumno k delu, saj vem da zmoreš.

Lep pozdrav

Učiteljica Tadeja Lah